
Anexa nr. 2  la H.C.L. nr. _________
CONTRACT DE ACHIZIȚIE PUBLICĂ DE SERVICII
CAPITOLUL  I
PĂRŢILE CONTRACTANTE

MUNICIPIUL TIMIŞOARA, cu sediul in Timișoara,  Bv. C.D. Loga nr.1, judeţul Timiş cod fiscal 14756536, tel. 0256-408.300, fax. 0256-490.635,  reprezentat prin Dominic Fritz - Primar, în calitate de achizitor
şi
[bookmark: _Hlk144981007]________________________., cu sediul social în localitatea _____________, str. ______________nr. ________________ etaj _____________  ap. __________, județul ___________,  adresa de mail: _________________________ , telefon ______________,  număr de ordine in Registrul Comerțului _____________, cod unic de înregistrare _______________, cont nr. _____________________ deschis la Trezoreria __________ reprezentată  prin Director General, ______________, în calitate de prestator,

Au încheiat prezentul contract în temeiul Hotărârii Consiliului Local al Municipiului Timișoara nr._______ pentru  aprobarea   asigurării continuității prestării serviciului pentru gestionarea câinilor fără stăpân din  Municipiul Timișoara Caietului de sarcini (cerințe de calitate) și a contractului de achiziție publică de servicii, în baza prevederilor Legii nr.98/2016 privind achizițiile publice, cu modificările și completările ulterioare, H.G.nr.395/2016 cu modificările și completările ulterioare privind aprobarea Normelor metodologice de aplicare a prevederilor referitoare la atribuirea contractului de achiziție publică de servicii din Legii nr.98/2016 privind achizițiile publice, Legii nr. 51/2006 privind Serviciile comunitare de utilități publice, republicată si a  O.U.G. nr. 155/2001 privind aprobarea programului de gestionare a câinilor fără stăpân   si  a prevederilor H.G. nr. 1059/2013 pentru aprobarea Normelor de aplicare a O.U.G. nr. 155/2001 privind aprobarea programului de gestionare a câinilor fără stăpân, și urmare a procedurii de atribuire prin negociere fără publicare prealabilă a unui anunț de participare, finalizată prin procesul verbal al ședinței de deschidere și negociere oferte nr. TMI2023 –  

CAPITOLUL  II
DISPOZIŢII GENERALE

ANEXELE CONTRACTULUI
Art.1  (1) Prezentul Contract are următoarele  anexe, care fac parte integrantă din acesta:
a) Caietul de sarcini privind delegarea gestiunii serviciului pentru gestionarea câinilor fără stăpân din Municipiul Timișoara) - Anexa nr.1 aprobat prin HCL nr. ;
b) Regulamentul Serviciului pentru gestionarea câinilor fără stăpân din Municipiul Timișoara,  conform Anexei nr. 4, apronat prin HCL nr ;
c) Indicatorii de performanță (se regăsesc Regulamentul Serviciului).
[bookmark: _Toc332970507][bookmark: _Toc333325557][bookmark: _Toc333326628][bookmark: _Toc334082384][bookmark: _Toc337128331][bookmark: _Toc337558397][bookmark: _Toc337653177][bookmark: _Toc337740251] (2) În cuprinsul prezentului Contract și/sau în Anexele sale termenii folosiți cu majuscule își vor păstra, indiferent de locul în care sunt folosiți în cuprinsul acestora, înțelesul dat în definiția aferentă. Formele cuvintelor la singular subînțeleg formele de plural și invers. 
(3) Împărțirea pe capitole și articole, precum și titlurile din Contract sunt introduse numai pentru a ușura sistematizarea și nu va afecta interpretarea prezentului Contract și nu va servi interpretării intențiilor Părților.  
(4) Orice referire la articole sau numere de articole va însemna, dacă nu este altfel specificat, o referire la articolele prezentului Contract. Referirile la anexe vor fi considerate referiri la anexele prezentului Contract.
(5) Referirile la „acest contract/prezentul Contract” vor fi interpretate ca referiri la acest document după cum este revizuit, modificat sau completat și în vigoare la anumite intervale de timp și va include referiri la orice document care îl revizuiește, modifică sau completează sau intră în vigoare, este încheiat ținând cont de sau în conformitate cu prevederile acestuia. 
(6) Referirile la „Părți” desemnează părțile prezentului Contract, iar referirile la „Parte” desemnează una dintre părțile prezentului Contract.
(7) Termenii utilizați și nedefiniți în prezentul Contract și care sunt definiți de actele normative aplicabile vor avea înțelesul prevăzut în definiția corespunzătoare din Lege.
(8) În  cazul oricărui conflict sau neconcordanțe între corpul principal al Contractului și orice Anexă, clauza din cuprinsul Contractului va prevala, cu excepția situației în care se specifică  altfel în prezentul Contract.
(9) Prezentul Contract reprezintă întreaga înțelegere contractuală a părților cu privire la obiectul acestuia.

CAPITOLUL III
DISPOZIŢII SPECIALE

OBIECTUL ȘI PREȚUL CONTRACTULUI
Art.2(1) Prezentul contract are ca obiect prestarea serviciului pentru gestionarea câinilor fără stăpân din  Municipiul Timișoara 
(2) Prețul contractului este de .............., conform Procesului-verbal al ședinței de deschidere și negociere oferte nr. ........

DURATA CONTRACTULUI
Art.3 (1) Durata prezentului contract este până la desemnarea noului operator,  dar nu mai mult  de 6 luni .
[bookmark: _Hlk143849216](2) Data de începere a contractului este data semnării de către reprezentanții prestatorului și achizitorului sau de către ultimul din aceștia, în cazul în care contractul nu este semnat în aceeași zi de ambele părți.
(3) Părțile  nu pot conveni asupra prelungirii duratei contractului.
(4) Între data semnării și data de începere se întinde Perioada de Mobilizare.

 PERIOADA DE MOBILIZARE
 Art.4 (1) Durata perioadei de mobilizare este de 5 de zile calendaristice de la data emiterii ordinului de începere a prestării activităților. 
(2) Prestatorul va prezenta achizitorului dovezile solicitate la art. 48 din Caietul de Sarcini.

CARACTERUL CONFIDENŢIAL AL CONTRACTULUI
Art.5 Contractul are caracter de document public. Accesul persoanelor la aceste informaţii se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public şi nu poate fi restrictionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii.

CAPITOLUL IV
DREPTURILE ȘI OBLIGAȚIILE PĂRȚILOR

DREPTURILE PRESTATORULUI
[bookmark: _Hlk143853984]Art.6  Prestatorul are următoarele drepturi:
a) să încaseze contravaloarea operațiunilor efectuate, aferente fiecărei activități, conform tarifelor aprobate de achizitor, în conformitate cu prevederile legale în vigoare;
b) să exploateze, în mod direct, pe riscul și răspunderea sa, activitățile ce face obiectul prezentului contract;
c) să beneficieze de exclusivitatea prestării activităților ce fac obiectul prezentului contract pe raza municipiului Timisoara;

DREPTURILE ACHIZITORULUI
Art.7 Achizitorul are următoarele drepturi:
a)  să sancționeze prestatorul în cazul în care acesta nu îndeplinește indicatorii de performanță și obligațiile stabilite în sarcina sa; 
d) să rezilieze contractul în conformitate cu prevederile de la capitolul ”Rezilierea contractului”;
e) să aprobe modificări și/sau completări la contract, în condițiile legii, prin acte adiționale;
f) să aplice penalități în caz de neexecutare sau executare cu întârziere a obligațiilor contractuale de către prestator;
g) să modifice unilateral partea reglementară a contractului (respectiv Caietul de sarcini prevăzut la Anexa nr.1 la contract) pentru motive ce țin de interesul național sau local și/sau în caz de modificare legislativă, cu posibilitatea pentru prestator de a primi o compensație în cazul în care echilibrul contractual este afectat în mod semnificativ ca urmare a acestor modificări;
h) să sancționeze prestatorul în cazul săvârșirii contravențiilor prevăzute de Lege;
i) alte drepturi prevăzute de prezentul contract sau lege.

OBLIGAŢIILE PRESTATORULUI
Art.8 Prestatorul are următoarele obligații:
a) prin prezentul contract preia paza fizică și juridică a câinilor fără stăpân din Municipiul Timişoara precum şi efectivul de câini fără stăpân aflaţi în adăpost, ca urmare a finalizării  contractului anterior,  în număr de cca 600 capete;
b) preia integral riscul de exploatare a serviciului; 
c) să respecte angajamentele luate prin contractul de prestari servicii, precum şi legislaţia, normele, prescripţiile şi regulamente privind igiena muncii, protecţia muncii, gospodărirea apelor, protecţia mediului, urmărirea comportării în timp a construcţiilor, prevenirea şi combaterea incendiilor;
d) să respecte legislaţia şi reglementările în vigoare aplicabile serviciului delegat, precum şi indicatorii de performanţă ;
e) să presteze activitatea conform prevederilor regulamentului serviciului pentru gestionarea câinilor fără stăpân şi caietului de sarcini a serviciului;
f) să aplice metode performante de management care să conducă la reducerea costurilor de operare;
g) să întreţină şi să asigure reparaţia autovehiculelor proprii cu personal autorizat şi modernizarea continua a bazei  proprii;
h) să elaboreze planuri anuale de revizii şi reparaţii ale autovehiculelor proprii, executate cu forţe proprii şi/sau cu terţi;
i) să realizeze un sistem de evidenţă a sesizărilor şi reclamaţiilor, respectiv de rezolvare operativă a acestora;
j) să ţină evidenţa gestiunii serviciului şi raportarea periodică a situaţiei autorităţilor competente, conform reglementărilor în vigoare;
k) să asigure personalul necesar pentru prestarea activităţilor asumate prin contract, precum şi conducerea operativă prin dispecerat şi asigurarea mijloacelor tehnice şi a personalului de intervenţie;
l) să nu subdelege/subcontracteze serviciul, în tot sau în parte, altor operatori;
m) în cazul în care sesizează existenţa sau posibilitatea existenţei unei cauze de natură să conducă la imposibilitatea realizării serviciului, va notifica de îndată acest fapt concedentul în vederea luării măsurilor ce se impun pentru asigurarea continuităţii activităţii serviciului;
n) să respecte orice prevederi care derivă din legile şi reglementările în vigoare, precum şi din hotărârile Consiliului Local al Municipiului Timişoara;
m) să platească despăgubiri/daune persoanelor fizice sau juridice pentru prejudiciile aduse din culpa sa;
s) să platească despăgubiri/daune persoanelor fizice pentru traumele suferite din cauza agresiunii câinilor fără stăpân de pe domeniul public şi privat  al Municipiului Timişoara, stabilite prin hotărâri ale instanţelor de judecată definitive şi irevocabile;
ș) să respecte condiţiile impuse de natura activităţilor  (materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului, etc.).

OBLIGAȚIILE ACHIZITORULUI
Art.9 Achizitorul are următoarele obligații:
a) să  nu-l tulbure pe prestator în exercitarea drepturilor sale ce rezultă din prezentul contract;
b) să notifice prestatorul cu privire la apariția oricăror împrejurări de natură să aducă atingere drepturilor prestatorului;
c) să verifice periodic: respectarea clauzelor contractuale, îndeplinirea Indicatorilor de performanță, calitatea serviciului prestat, menținerea echilibrului contractual;
d) orice alte obligații care decurg din prezentul Contract sau din condițiile legale.

CAPITOLUL V
RECEPȚIE ȘI VERIFICĂRI. METODE DE PLATĂ

Art. 10 (1) Achizitorul  prin persoana împuternicită (urmăritorul de contract) va verifica bilunar şi prin sondaj modul de efectuare a prestaţiei de către operator. Operatorul va întocmi rapoarte de activitate zilnice conform Anexei nr. 9 la caiet de sarcinii. Rapoartele zilnice se vor transmite urmaritorului de contract, in format eletornic, până cel târziu la ora 10 a zilei următoare. Totodata, in cadrul evidentei electronice se vor incarca datele individuale si fotografia cainilor intrati in adapost.
(2) Achizitorul, prin persoana împuternicită (urmăritorul de contract), va verifica întocmai ca situaţiile de lucrări bilunare conform Anexei nr. 10 la caietul de sarcinii (care va însoţi facturile bilunare) să cuprindă toate rapoartele de activitate zilnice în format tipărit şi semnate de către operator şi urmăritorul de contract, iar tarifele să corespundă cu cele stabilite în Anexa nr. 8 parte integrată din caiet de sarcini,  în baza tarifelor negociate conform Proces verbal nr. TMI2023 –.....................stabilite în cadrul procedurii de atribuire. Situaţia de lucrări va fi semnată de către prestator şi si achizitor
(3)   Achizitorul în urma verificărilor efectuate în adapost întocmeste procese-verbale de constatare, iar pe teren întocmeste Note de Constatare în care se vor consemna aspectele constatate şi modul de rezolvare de către operator a sesizărilor primite de la cetăţeni şi eventual, penalităţile aplicate operatorului pentru deficienţele constatate. 
(4) Prestatorul va comunica beneficiarului sarja în care vor fi incinerate cadavrele  sau deşeurile animaliere cu 24 de ore înainte de efectuarea acestora. 
(5)  Prestatorul răspunde de buna desfăşurare a prestaţiei şi garantează material şi financiar, calitatea şi cantitatea serviciilor prestate.
(2) Prestatorul va asigura permanent serviciului de specialitate din cadrul Primăriei Municipiului Timişoara, un autovehicul pentru controlul prestaţiilor.

CAPITOLUL VI
INDICATORI DE PERFORMANȚĂ

Art.11 (1) Prestatorul va presta activitățile astfel încât să asigure îndeplinirea Indicatorilor de performanță prevăzuți în Anexa 1 Regulamentul serviciului („Indicatori de performanță”) 
(2) Indicatorii de performanţă trebuie să asigure evaluarea continuă a prestatorului cu privire la următoarele activităţi:
a) îmbunătățirea calității activităților prestate; 
b) asigurarea efectuării operațiunilor stabilite conform programului, serizarilor transmise;
c) îndeplinirea prevederilor din contract cu privire la calitatea serviciilor efectuate;
d) menţinerea unor relaţii echitabile între operator şi beneficiar prin rezolvarea rapidă şi obiectivă a problemelor, cu respectarea drepturilor şi obligaţiilor care revin fiecărei părţi;
e) soluţionarea în timp util a reclamaţiilor referitoare la activitățile serviciului;

CAPITOLUL VII
GARANȚIA DE BUNĂ EXECUȚIE A CONTRACTULUI

Art.12 (1) Garanţia de bună execuţie a contractului se constituie de către prestator  în scopul asigurării achizitorului de îndeplinirea cantitativă, calitativă şi în perioada convenită a contractului și se va menține în vigoare pe toată durata acestuia, fiind irevocabilă și necondiționată.
(2) Prestatorul va constitui  în termen de 5 zile de la data înmânării contractului de prestări servicii, garanţia de bună execuţie în favoarea achizitorului. Acest termen poate fi prelungit la solicitarea justificată a prestatorului, fără a depăşi 15 zile de la data înmânării prezentului contract.
(3) Garanţia de bună execuție constituită în favoarea achizitorului va reprezenta 5 % din valoarea estimată a contractului rezultata în urma invitației la negociere (______________ lei fara TVA), adică _____________ lei cu TVA.
[bookmark: _Hlk144981093](4) Achizitorul acceptă constituirea garanţiei de bună execuţie prin
 (a) virament bancar;
(b) instrument de garantare emis în condiţiile legii, astfel:
b1) scrisoare de garanţie emisă de o instituţie de credit din România sau din alt stat;
b2) asigurare de garanţii emisă: 
– fie de o societate de asigurări care deţine autorizaţie de funcţionare emisă în România sau într-un alt stat membru al Uniunii Europene şi/sau care este înscrisă în registrele publicate pe site-ul Autorităţii de Supraveghere Financiară, după caz;
– fie de o societate de asigurări dintr-un stat terţ printr-o sucursală autorizată în România de către Autoritatea de Supraveghere Financiară.
(c)  prin depunerea la casierie a unor sume în numerar (în cazul în care valoarea garanţiei de bună execuţie este mai mică de 5.000,00 de lei;
(d) prin reţineri succesive din sumele datorate pentru facturi parţiale. În acest sens, concesionarul  are obligaţia de a deschide un cont la unitatea Trezoreriei Statului din cadrul organului fiscal competent, la dispoziţia concedentului. Suma iniţială care se depune de către concesionar  în contul de disponibil astfel deschis, nu trebuie să fie mai mică de 0,5 % din preţul contractului, fără TVA. Pe parcursul îndeplinirii contractului, concedentul  urmează să alimenteze acest cont de disponibil prin reţineri succesive din sumele datorate şi cuvenite concesionarului până la concurenţa sumei stabilită drept garanţie de bună execuţie în contractul de achiziţie. Concedentul va înştiinţa concesionarul despre vărsămîntul efectuat, precum şi de destinaţia lui. Contul astfel deschis este purtător de dobândă în favoarea concesionarului.
e) combinarea a două sau mai multe dintre modalităţile de constituire prevăzute la lit. a)-c),
( ofertantul trebuie să specifice clar şi fără ambiguităţi modalitatea de constituire a garanţiei de bună execuţie)
Art.13 (1) Achizitorul are dreptul de a executa garanția de bună execuție după notificarea prealabilă a prestatorului, transmisă cu cel puțin 5 zile înainte, precizând obligațiile care nu au fost respectate, sumele și/sau penalitățile datorate.
(2) În  cazul executării totale sau parțiale a garanției de bună execuție, prestatorul va fi obligat să refacă  garanția de bună execuție sau să constituie o altă garanție de bună execuție, în termen de 10 zile de la data executării, în cuantumul inițial și pentru o perioadă cel puțin egală cu perioada de valabilitate a contractului.
(3) În cazul stingerii, expirării, anulării sau încetării valabilității, din orice motiv, a garanției de bună execuție, prestatorul o va reface sau va constitui o altă garanție de bună execuție, cu cel puțin 10 zile înainte de asemenea stingere, expirare, anulare sau încetare a valabilității, în cuantumul inițial și pentru o perioadă cel puțin egală cu perioada de valabilitate a contractului.
Art.14 Pentru evitarea oricărui dubiu, constituirea garanției de bună execuție nu reduce și nu limitează  în niciun fel responsabilitatea prestatorului în legătură cu obligațiile sale care-i revin conform contractului și nu împiedică achizitorul, în exercitarea atribuțiilor sale de monitorizare a executării contractului și aplicarea penalităților, să ia orice măsură permisă de legea în vigoare, de clauzele contractului în legătură cu încălcarea de  prestator a obligațiilor sale.
Art.15 Achizitorul, va restitui prestatorului garanția de bună execuție în termen de cel mult 14 zile, de la încetarea contractului, dacă achizitorul nu a ridicat până la acea dată pretenții asupra ei ca urmare a nerespectării de către prestator a obligațiilor contractuale.

CAPITOLUL VIII
RĂSPUNDEREA CONTRACTUALĂ, SANCȚIUNI, PENALITĂȚI, DESPĂGUBIRI

Art.17 (1) Nerespectarea dovedită de către părţile contractante a obligaţiilor prevăzute în prezentul contract atrage răspunderea contractuală a părţii în culpă.
(2) Partea în culpă este obligată la plata penalităţilor, precum şi la despăgubiri, în funcţie de prejudiciul produs, iar dacă acestea nu acoperă integral prejudiciul, pentru partea neacoperita este obligata suplimentar la  plata de daune-interese.
Art.18 (1) Încetarea prezentului contract nu va avea ca efect degrevarea de obligații a părților în cazul în care, prin natura lor, obligațiile respective rămân în vigoare și după data încetării contractului.
(2) Părțile rămân răspunzătoare pentru orice fapte/acte întreprinse de către o parte pe perioada desfășurării contractului ale căror rezultate s-ar ivi după încetarea efectelor contractului și care ar avea efecte prejudiciabile pentru cealaltă parte.
Art.19 Răspunderea, penalități și despăgubiri în sarcina prestatorului
(1) Prestatorul declară și garantează  că acceptă și încheie prezentul contract pe propriul său risc tehnic, economic și financiar și că este răspunzător atât în fața achizitorului, cât și față de autoritățile competente pentru obligațiile asumate, prestarea activităților componente ale serviciului de gestionarea cainilor fara stapan, conform prevederilor prezentului contract. Prestatorul confirmă că a luat în considerație,  în conformitate cu termenii și condițiile prezentului contract, înaintea încheierii prezentului contract, obligațiile, riscurile și/sau pericolele de orice fel care pot exista sau pot apărea în legătură cu prestarea activităților și, în general, în legătură cu obligațiile asumate prin prezentul contract.
(2) Se aplică penalităţi în procent de:
a) 10%  din valoarea facturii lunare, dacă un număr cuprins între 1-10 persoane  sunt muşcate de către câinii fără stăpân, pe domeniul public sau privat al Municipiului Timişoara, conform sesizărilor înregistrate la Primăria Municipiului Timişoara care să cuprindă date concrete privitoare la persoana agresată, locaţia agresiunii, animalul care a agresat, precum şi adeverinţa medicală care să ateste muşcătura, eliberată de unităţile sanitare;
b) 20%  din valoarea facturii lunare, dacă un număr cuprins între 11-20 persoane  sunt muşcate de către câinii fără stăpân, pe domeniul public sau privat al Municipiului Timişoara, conform sesizărilor înregistrate la Primăria Municipiului Timişoara care să cuprindă date concrete privitoare la persoana agresată, locaţia agresiunii, animalul care a agresat, precum şi adeverinţa medicală care să ateste muşcătura, eliberată de unităţile sanitare;
c) 30%  din valoarea facturii lunare, dacă un număr cuprins între 21-30 persoane  sunt muşcate de către câinii fără stăpân, pe domeniul public sau privat al Municipiului Timişoara, conform sesizărilor înregistrate la Primăria Municipiului Timişoara care să cuprindă date concrete privitoare la persoana agresată, locaţia agresiunii, animalul care a agresat, precum şi adeverinţa medicală care să ateste muşcătura, eliberată de unităţile sanitare;
d) 40% din valoarea facturii lunare, dacă un număr mai mare de 31 persoane sunt muşcate de către câinii fără stăpân, pe domeniul public sau privat al Municipiului Timişoara, conform sesizărilor înregistrate la Primăria Municipiului Timişoara care să cuprindă date concrete privitoare la persoana agresată, locaţia agresiunii, animalul care a agresat, precum şi adeverinţa medicală care să ateste muşcătura, eliberată de unităţile sanitare;
e) 50%  din valoarea facturii lunare, dacă un număr mai mare de 41 persoane  sunt muşcate de către câinii fără stăpân, pe domeniul public sau privat al Municipiului Timişoara, conform sesizărilor înregistrate la Primăria Municipiului Timişoara care să cuprindă date concrete privitoare la persoana agresată, locaţia agresiunii, animalul care a agresat, precum şi adeverinţa medicală care să ateste muşcătura, eliberată de unităţile sanitare; 
(3)  Lunar se pot aplică penalităţi în cuantum egal cu valoarea tarifului plătit de concedent concesionarului  pentru „colectarea şi transportul unui câine” (lei/câine)  fără stăpân raportat pe domeniul public sau privat al Municipiului Timişoara ca urmare a controalelor efectuate de către echipe mixte formate din reprezentanţi ai concedentului şi ai concesionarului;
 (4) Prezentele penalități se completează cu penalitățile din caietul de sarcini.
[bookmark: _Toc254520628][bookmark: _Toc337740355][bookmark: _Toc389744740] (5) În plus față de orice alte despăgubiri, penalități sau sancțiuni prevăzute în contract, prestatorul va despăgubi achizitorul în legătură cu orice pretenții sau prejudicii invocate de orice altă persoană decât achizitorul, care pot fi generate de, sau în cursul, sau în legătură cu neîndeplinirea de prestatorul a oricăror obligații în baza prezentului contract.

Art. 20 Răspunderea ACHIZITORULUI
[bookmark: _Toc332970614][bookmark: _Toc333325664][bookmark: _Toc333326735][bookmark: _Toc334082490][bookmark: _Toc337558502][bookmark: _Toc337653282][bookmark: _Toc337740356][bookmark: _Toc334082492][bookmark: _Toc337558504][bookmark: _Toc337653284][bookmark: _Toc337740358](1) Achizitorul declară că înainte de atribuirea prezentului contract s-a asigurat că informațiile furnizate conțin toate datele cunoscute lui și pe care le consideră relevante sau importante în prestarea activităților, iar prestatorul declară că a luat act și a confirmat că a analizat și verificat toate informațiile furnizate și condițiile privind prestarea adecvată a activităților atribuite.
(2) Achizitorul nu îl va tulbura pe prestator în exercitarea drepturilor prevăzute în prezentul contract. 
[bookmark: _Toc389744742]
Art. 21 Exonerarea de răspundere a prestatorului
[bookmark: _Toc332970647][bookmark: _Toc333325697][bookmark: _Toc333326768][bookmark: _Toc334082527][bookmark: _Toc337558540][bookmark: _Toc337653320][bookmark: _Toc337740394](1) Fără a aduce atingere prevederilor art. 20 de mai sus privind răspunderea prestatorului, acesta nu va putea fi ținut răspunzător pentru neîndeplinirea vreunei obligații ce-i revine, în baza prezentului contract, dacă neîndeplinirea respectivei obligații este o consecință directă a situațiilor prevăzute la alineatele de mai jos din prezentul articol.
(2) Prestatorul nu va fi obligat să îndeplinească obligațiile sale contractuale, inclusiv indicatorii de performanță, în măsura în care acesta nu poate, în mod rezonabil, fie (i) să respecte termenele de îndeplinire a obligațiilor contractuale în perioadele de timp prevăzute, fie (ii) să continue să îndeplinească obligațiile contractuale, ca o consecință directă a:
a)  apariției unui eveniment de forță majoră;
b) unei modificări legislative care obligă prestatorul să se conformeze cerințelor și obligațiilor legate de activitățile serviciului restrictiv, oneroase sau suplimentare față de cerințele și obligațiile în vigoare la data semnării prezentului contract.
(3) În cazul în care, independent de voința sa, prestatorul se află în imposibilitatea de a presta activitățile, total sau parțial, din orice motiv, sau consideră că anumite circumstanțe ar putea împiedica în mod substanțial prestarea activităților, atunci prestatorul va notifica imediat achizitorul, în condițiile prevăzute de prezentul contract, oferind în scris detalii cuprinzătoare asupra circumstanțelor, motivelor, durata posibilă a întreruperii și acțiunile avute în vedere pentru remedierea situației, precum și orice alte detalii pe care achizitorul le solicită în mod rezonabil. Invocarea oricărui motiv care ar putea împiedica în mod substanțial prestarea activităților nu va atrage nicio modificare a vreunei clauze a acestui contract și nu va elibera sau exonera în niciun fel  prestatorul de obligația de a presta activitățile conform contractului și a prevederilor legale în vigoare cu privire la suspendarea sau limitarea prestării activităților serviciului.

Art.22 Împărțirea responsabilităților de mediu între parți
(1) Începând cu data de începere a contractului, prestatorul va fi răspunzător de orice încălcare a  prevederilor oricărei legi referitoare la mediul înconjurător, care apare sau a avut loc după această dată, în legătura cu prestarea activităților.
[bookmark: _Toc389744743](2) Prestatorul nu va putea fi ținut responsabil de nici un act, omisiune, fapt sau activitate a achizitorului, cauzate anterior  intrării în vigoare și care au avut ca rezultat o încălcare sau nerespectare a prevederilor oricărei legi privind mediul înconjurător. 

Art. 23 Limita despăgubirilor și recuperarea debitelor
[bookmark: _Toc389744744](1)Despăgubirile datorate de oricare dintre părți, conform prezentului contract, vor fi limitate la acoperirea integrală a daunelor suferite de partea sau persoana prejudiciată. În înțelesul prezentului contract și articol în despăgubiri nu sunt incluse penalitățile ce pot fi datorate de o parte conform prezentului contract. 
(2) Achizitorul este îndreptățit să recupereze de la prestator orice prejudicii suferite din vina prestatorului, care sunt descoperite după încetarea contractului, în conformitate cu prevederile legale în vigoare.
(3) Părțile pot agrea compensarea între sumele astfel datorate de prestator și orice sume datorate de către achizitor prestatorului, fără ca prin aceasta să se aducă atingere dreptului părților de a conveni plata în tranșe.
(4) Comisioanele bancare și alte sume similare rezultate din operațiunile legate de plata sumelor datorate de prestator  achizitorului cad în integralitate în sarcina  prestatorului. 

 CAPITOLUL  IX
SUBCONTRACTANŢI / ASOCIAŢI /TERTI SUSTINATORI

Art. 24  Prestatorul se va achita de obligaţiile asumate, în mod direct şi nu prin subcontractanţi.
Sau
24.1 La încheierea contractului sau atunci când se introduc noi subcontractanţi, este obligatorie furnizarea către Achizitor a contractelor încheiate de către Prestator cu subcontractanţii nominalizaţi în ofertă sau declaraţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în contract devenind anexe ale acestuia. Ele trebuie să cuprinda obligatoriu, însă fără a se limita: denumirea subcontractanţilor, reprezentanţii legali ai noilor subcontractanţi, datele de contact, activităţile ce urmează a fi subcontractate, valoarea aferentă prestaţiilor, opţiunea de a fi plătiţi direct de către Achizitor, opţiunea de cesionare a contractului în favoarea Achizitorului.
24.2 (1) Prestatorul are dreptul de a înlocui/implica noi subcontractanţi în perioada de implementare a contractului în conformitate cu cele prevăzute expres de legislaţia în vigoare privind achiziţiile publice. Schimbarea Prestatorului nu poate modifica preţul contractul şi va fi notificată Achizitorului sub rezerva acceptării acestuia din urmă.
(2)Înlocuirea/implicarea subcontractanţilor de către contractant în perioada de implementare a contractului poate interveni în următoarele situaţii:
 a) înlocuirea subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi,
 b) declararea unor noi subcontractanţi ulterior semnării contractului de achiziţie publică în condiţiile în care lucrările/serviciile ce urmează a fi subcontractate au fost prevăzute în ofertă fără a se indica iniţial opţiunea subcontractării acestora,
c) renunţarea/retragerea subcontractanţilor din contractul de achiziţie publică.
 24.3 În situaţiile prevăzute la 24.2, autoritatea contractantă are obligaţia de a solicita prezentarea contractelor încheiate între contractant şi subcontractanţii declaraţi ulterior, care să conţină obligatoriu, cel puţin următoarele elemente:
a) activităţile ce urmează a fi subcontractate;
b) numele, datele de contact, reprezentanţii legali ai noilor subcontractanţi;
 c) valoarea aferentă prestaţiilor noilor subcontractanţi.
24.4 În situaţiile prevăzute la art. 24.2, noii subcontractanţi au obligaţia de a prezenta o declaraţie pe propria răspundere prin care îşi asumă respectarea prevederilor caietului de sarcini şi a propunerii tehnice depuse de către contractant la ofertă, aferentă activităţii supuse subcontractării.
24.5 Contractele menţionate la art. 24.3 şi declaraţiile menţionate la art. 24.4 vor fi prezentate cu cel puţin 15 zile înainte de momentul începerii executării lucrărilor/prestării serviciilor de către noii subcontractanţi.
24.6 În situaţiile prevăzute la art. 24.2, noii subcontractanţi au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.
24.7 Înlocuirea/implicarea subcontractanţilor de către contractant în perioada de implementare a contractului se realizează cu acordul autorităţii contractante.
24.8 Situaţia prevăzută la art. 24.2 nu reprezintă modificare substanţială, aşa cum este aceasta definită la art. 221 din Legea nr. 98/2016.
24.9 (1) În situaţia prevăzută la art. 24.2 lit. a), valoarea aferentă activităţilor subcontractate va fi cel mult egală cu valoarea declarată în cadrul ofertei ca fiind subcontractată, la care se poate adăuga numai ajustarea preţurilor existente în contract.
(2) În situaţia prevăzută la art. 24.2 lit. a), obiectul noului contract de subcontractare nu trebuie să modifice obiectul contractului de subcontractare anterior.
 (3)Obiectul şi valoarea noului contract de subcontractare nu vor conţine lucrările executate/serviciile prestate de către subcontractantul iniţial şi nici valoarea aferentă acestora.
24.10 În situaţia prevăzută la art. 24.2 lit. b), contractantul are dreptul de a implica noi subcontractanţi pe durata executării contractului, cu condiţia ca nominalizarea acestora să nu reprezinte o modificare substanţială a contractului de achiziţie publică în condiţiile art. 221 din L 98/2016.
24.11 Situaţia prevăzută la art. 24 lit. b) nu reprezintă o modificare substanţială aşa cum este aceasta definită la art. 221 din Legea nr. 98/2016, dacă se îndeplinesc următoarele condiţii cumulative:
a) introducerea unui nou subcontractant nu are impact asupra îndeplinirii criteriilor de calificare/selecţie sau în privinţa aplicării criteriului de atribuire raportat la momentul evaluării ofertelor;
b) introducerea unui nou subcontractant nu modifică preţul contractului dintre autoritatea contractantă şi contractant;
 c) introducerea unui nou subcontractant este strict necesară pentru îndeplinirea contractului de achiziţie publică;
d) prin introducerea unui nou subcontractant nu este schimbat caracterul general al obiectului contractului de achiziţie publică, fapt ce presupune că scopul contractului, precum şi indicatorii principali ce caracterizează rezultatul respectivului contract rămân nemodificaţi.
24.12  În situaţia prevăzută la art. 24.2 lit. c), în cazul în care un contract de subcontractare este denunţat unilateral/reziliat de către una din părţi, contractantul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant în condiţiile art. 24.2 lit. a).
24.13 (1) În cazul în care prestatorul întâmpină dificultăţi pe parcursul executării contractului de achiziţie publica, iar susţinerea acordată de unul sau mai mulţi terţi vizează îndeplinirea criteriilor referitoare la situaţia economică şi financiară şi/sau capacitatea tehnică şi profesională, achizitorul va solicita ofertantului ca prin actul încheiat cu terţul/terţii susţinător(i) să garanteze materializarea aspectelor ce fac obiectul respectivului angajament ferm. Prevederile contractuale dintre achizitor şi contractantul principal/executant vor asigura că achizitorul poate aplica această obligaţie.
Prezentul contract reprezintă şi contract de cesiune a drepturilor litigioase ce rezultă din încălcarea obligaţiilor ce îi revin terţului susţinător în baza angajamentului ferm, anexă la prezentul contract. 
(2) Cu titlu de garanţie, prin semnarea prezentului contract, Prestatorul consimte că Achizitorul se poate substitui în toate drepturile sale, rezultate în urma încheierii angajamentului ferm, putând urmări orice pretenţie la daune pe care acesta ar putea să o aibă împotriva terţului susţinător pentru nerespectarea obligaţiilor asumate de către acesta.
(3). În cazul în care Prestatorul este în imposibilitatea derulării prezentului contract, respectiv pentru partea de contract pentru care a primit susţinere din partea terţului în baza angajamentului ferm, terţul susţinător este obligat a duce la îndeplinire acea parte a contractului care face obiectul respectivului angajament ferm. Înlocuirea Prestatorului iniţial cu terţul susţinător nu reprezintă o modificare substanţială a contractului în cursul perioadei sale de valabilitate şi se va efectua prin semnarea unui act adiţional la contract şi fără organizarea unei alte proceduri de atribuire
CAPITOLUL  X
CESIUNEA

Art. 25 (1) Prestatorul are obligaţia de a nu transfera, total sau parţial, obligaţiile sale asumate prin contract, fără să obţină în prealabil acordul scris al achizitorului.
(2) Cesiunea nu va exonera prestatorul de nici o responsabilitate privind garanţia sau orice alte obligaţii asumate prin contract.
(3) Prestatorul poate cesiona dreptul său de a încasa contravaloarea serviciilor prestate, în condițiile prevăzute de dispozițiile prezentului contract și cu respectarea art 6^1 din OUG nr. 146/2002 privind formarea şi utilizarea resurselor derulate prin trezoreria statului*). Cesiunea este valabilă numai cu acceptul prealabil exprimat în scris al instituţiei publice care datorează operatorului economic sumele reprezentând contravaloarea bunurilor achiziţionate, serviciilor prestate sau lucrărilor executate. Suma care face obiectul cesionării se achită de către Achizitor în contul indicat de cesionar, deschis la Trezoreria Statului, numai dacă Furnizorul cedent nu are obligaţii de plată către bugetul de stat, bugetul asigurărilor sociale de stat şi bugetele fondurilor speciale

CAPITOLUL  XI
FORŢA MAJORĂ

Art.26 (1) Niciuna dintre părţile contractante nu răspunde de neexecutarea la termen sau/și de executarea în mod necorespunzător, total sau parțial, a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră.
[bookmark: _Toc332970723][bookmark: _Toc333325769][bookmark: _Toc333326840][bookmark: _Toc334082599](2) „Forța Majoră” înseamnă un eveniment mai presus de voința Părților, care nu se datorează greșelii sau vinei acestora, imprevizibil și care face imposibilă executarea și respectiv îndeplinirea contractului.  Pentru a opera efectele forței majore, partea care invocă forța majoră, are obligația de a obține un aviz privind existența cazului de forță majoră de la autoritățile competente pentru a face dovada intervenirii acestuia.
(3) Evenimentele de forță majoră vor include următoarele, fără a se limita la acestea:
Evenimente naturale de forță majoră cum ar fi:
- trăsnete, cutremure, uragane, inundații sau seceta și alte condiții climaterice extraordinare ca de exemplu temperaturi anormal de scăzute; - explozii, foc sau inundații (dacă nu sunt cauzate de Partea respectivă sau orice altă persoană pentru care aceasta este responsabilă);
- contaminări nucleare, chimice sau biologice (dacă nu sunt cauzate de Partea respectivă sau orice altă persoană pentru care aceasta este responsabilă);
- bombe sau alte muniții neexplodate sau descoperiri de fosile sau relicve arheologice.
Evenimente politice de forță majoră cum ar fi:
- război, conflict armat, invazii, blocade și embargouri;
- acțiuni violente de stradă sau rebeliuni civile;
- greve sau alte mișcări revendicative la scara națională.
Evenimente nefavorabile de forță majoră cum ar fi:
- neacordarea, fără un motiv justificat, de către orice autoritate competentă, prestatorului a oricărui aviz, permis, licență sau a oricăror autorizații necesare executării obligațiilor contractuale, retragerea acestora sau refuzul de a reînnoi aceste avize, permise, licențe sau autorizații sau orice acte sau omisiuni ale oricărei autorități competente având efecte similare;
- orice acțiune reglementară neîntemeiată sau nerezonabilă dispusă de oricare autoritate competentă împotriva prestatorului (care poate include orice anulare sau revocare a oricăror permise, licențe sau autorizații existente, fără un motiv întemeiat)
- orice rechiziționare, expropriere, naționalizare sau confiscare de facto a oricărui bun sau drept semnificativ al prestatorului de către Guvernul României sau de către oricare autoritate competentă (alta decât ca rezultat al încălcării de către prestator a permiselor, licențelor, autorizațiilor sau a oricărei prevederi legale sau reglementare);
- apariția unor acte ilegale din partea unor terți, inclusiv poluarea ilegală, în mod intenționat sau accidental.
 (4) Forța Majoră nu va include: probleme financiare ale Părților, livrarea cu întârziere a materialelor sau executare cu întârziere /neexecutarea de către contractanții acestora a obligațiilor lor contractuale, condiții meteorologice posibile în condițiile climatice din Aria delegării, insuficiența forței de muncă sau a echipamentelor sau a materialelor (dacă nu se datorează forței majore). 
(5) Cu condiția respectării obligațiilor cuprinse în alin. 6 și alin. 7 ale prezentului articol, în situația în care un eveniment de forță majoră (condiție care va include consecințele acestuia) împiedică una dintre Părți să își respecte sau întârzie respectarea obligațiilor decurgând din prezentul Contract, se vor aplica următoarele măsuri:
- Partea va fi scutită de respectarea și de răspunderea pentru nerespectarea acelor obligații pe care nu le poate îndeplini ca o consecință a unui eveniment de forță majoră, fără a aduce prejudicii obligațiilor de încheiere a asigurărilor prevăzute în prezentul Contract.
- Orice perioadă de timp acordată sau permisă în baza prezentului Contract pentru îndeplinirea oricărei obligații (inclusiv obligațiile legate de Indicatorii de Performanță și durata Contractului dacă forța majoră a afectat integral executarea acestuia) va fi prelungită cu perioada de timp cât durează evenimentul de forță majoră; cu condiția, totuși, ca Partea afectată să-și fi respectat obligațiile ce-i revin în baza alin. (4) și (5) ale prezentului articol.
(6) O Parte afectată de un eveniment de forță majoră va informa cealaltă Parte cât mai curând posibil, dar nu mai târziu de 3 (trei) zile lucrătoare după ce ia cunoștință de apariția unui eveniment de forță majoră, furnizând detalii complete despre durata și efectele estimate ale acestuia, prezentând, totodată și un aviz privind existența cazului de forță majoră de la autoritățile competente pentru a face dovada intervenirii acestuia. Dacă evenimentul de forță majoră durează mai mult de o săptămână, Partea afectată va informa periodic cealaltă Parte, dar nu mai rar de o dată la două săptămâni, despre derularea evenimentelor.
(7) O Parte afectată de un eveniment de forță majoră va depune toate eforturile pentru a-și relua îndeplinirea obligațiilor cât mai curând posibil, iar intre timp să diminueze efectele acestui eveniment, pentru a-și îndeplini obligațiile contractuale neafectate de forța majoră și va informa complet cealaltă Parte în legătură cu măsurile luate în acest sens, cu condiția ca acest lucru să nu presupună costuri nerezonabile pentru Partea afectată de evenimentul de forță majoră.
(8) Dacă la expirarea unei perioade de cel puțin 30 de zile de la apariția unui eveniment de Forță Majoră, acest eveniment de Forță Majoră (sau consecințele acestuia) continuă și afectează în mod semnificativ prestarea activităților sau executarea obligațiilor contractuale, astfel încât majoritatea Indicatorilor de Performanță încă de atins nu poate fi îndeplinită și/sau majoritatea acelor Indicatori de Performanță atunci când respectarea acestora a fost deja îndeplinită nu poate fi menținută ca urmare a acelui eveniment de Forță Majoră, atunci oricare dintre Părți va avea dreptul să notifice celeilalte Părți încetarea prezentul contract, fără ca vreuna dintre ele să pretindă daune-interese, în orice moment după expirarea acestei perioade, cu condiția ca evenimentul de forță majoră să continue încă în momentul acestei notificări și cu un preaviz de 10 zile.
Art.27 Întârzierea sau neexecutarea obligaţiilor asumate din motive de forţă majoră nu atrage pentru nici una dintre părţi penalizări sau alte compensații.

CAPITOLUL XII
ÎNCETAREA CONTRACTULUI

Art.28  (1) Prezentul contract  încetează în următoarele situaţii:
a) la încheierea contractului cu noul operator, dar nu mai mult de 6  luni de la semnarea prezentului contract;
b) în cazul în care interesul naţional sau local o impune, prin denunţarea unilaterală de către achizitor, în baza unei notificări, cu plata unei despăgubiri juste şi prealabile în sarcina achizitorului;
c) în cazurile prevăzute la capitolul  XI -Forța majoră, fară plata unei despăgubiri;
d) în cazul nerespectării obligaţiilor contractuale de către părţi, prin reziliere, cu notificarea scrisă prealabilă a prestatorului;
e) dacă prestatorului îi sunt retrase sau nu obţine autorizaţiile, avizele sau orice alte documente necesare executării obligaţiilor contractuale, prevăzute în ofertă;
f) cesionează drepturile şi obligaţiile sale prevăzute de prezentul contract, contrar clauzelor contractuale;
(2) Rezilierea operează de plin drept de la data comunicată în notificarea transmisă părții în culpă de către partea prejudiciată, fără alte formalități prealabile și fără intervenția instanței de judecată.
(3) În situația rezilierii contractului din culpa prestatorului, acesta datorează achizitorului daune-interese la nivelul prejudiciului suferit, care se rețin din valoarea garanției de bună execuție. În orice situaţie, achizitorul păstrează dreptul recuperării prejudiciului produs de prestator, în faţa instanţelor judecătoreşti competente.
(4) Fără a aduce atingere dispoziţiilor dreptului comun privind încetarea contractelor sau dreptului autorităţii contractante de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, autoritatea contractantă are dreptul de a denunţa unilateral un contract de achiziţie publică în perioada de valabilitate a acestuia în una dintre următoarele situaţii:
a) contractantul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr. 98/2016;
b) contractul nu ar fi trebuit să fie atribuit contractantului respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

CAPITOLUL XIII
LITIGII

[bookmark: _Toc350954036][bookmark: _Toc332970605][bookmark: _Toc333325655][bookmark: _Toc333326726][bookmark: _Toc334082481][bookmark: _Toc337128427][bookmark: _Toc337558493][bookmark: _Toc337653273][bookmark: _Toc337740347]Art. 29 Părţile convin că acest contract va fi interpretat şi executat conform legilor din România. 
Art.30 Eventualele litigii care apar din derularea prezentului contract și nesoluționate pe cale amiabilă, cu privire la apariţia unor astfel de divergenţe,  vor putea fi  înainte spre competentă soluționare instanţelor judecătoreşti.
CAPITOLUL XIV
DISPOZIŢII FINALE

Art.31 Orice comunicare între părţi, referitoare la îndeplinirea prezentului contract, trebuie să fie transmisă în scris.
Art.32 Orice document scris trebuie înregistrat atât în momentul transmiterii, cât și în momentul primirii.
Art.33 Comunicările dintre părţi se pot face şi prin adresă, fax, e-mail sau prin alte mijloace de comunicare convenite între părţi, cu condiţia confirmării în scris a primirii comunicării.
Art.34 Limba care guvernează contractul este limba română.
Art.35 Prezentul contract constituie singurul instrument juridic probant pentru soluţionarea eventualelor litigii între părţi prin acţiune în justiţie adresată instanţei competente.
Art.36 Dacă o anumită clauză va fi anulată de instanţă, contractul rămâne valabil cu privire la celelalte prevederi.
Art.37 Prezentul contract s-a încheiat astăzi_________ în 2 (două) exemplare, din care un exemplar revine achizitorului, un exemplar revine prestatorului. 

